Document ID: 32009D0870

KOMMISSIONENS BESLUTNING
af 27. november 2009
om ændring af beslutning 2009/821/EF for så vidt angår listen over grænsekontrolsteder
(meddelt under nummer K(2009) 9199)
(EØS-relevant tekst)
(2009/870/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), særlig artikel 6, stk. 4, andet afsnit, sidste punktum,
under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (2), særlig artikel 6, stk. 2, og
ud fra følgende betragtninger:
(1)
I Kommissionens beslutning 2009/821/EF af 28. september 2009 om fastlæggelse af en liste over godkendte grænsekontrolsteder, af visse regler for den kontrol, der gennemføres af Kommissionens veterinæreksperter, og af veterinærenhederne i Traces (3) fastlægges en liste over grænsekontrolsteder, der er godkendt i henhold til direktiv 91/496/EØF og 97/78/EF. Den pågældende liste findes i bilag I til nævnte beslutning.
(2)
Kommissionens kontroltjeneste, Levnedsmiddel- og Veterinærkontoret (FVO), har gennemført en inspektion af grænsekontrolstedet i Københavns lufthavn. Resultaterne af inspektionen var tilfredsstillende. Der bør derfor tilføjes et yderligere inspektionscenter for dette grænsekontrolsted til listen i bilag I til beslutning 2009/821/EF.
(3)
På grundlag af meddelelser fra Danmark, Frankrig, Italien og Portugal bør visse kategorier af dyr eller animalske produkter, der kan kontrolleres på en række grænsekontrolsteder, som allerede er godkendt i overensstemmelse med beslutning 2009/821/EF, tilføjes til listen over grænsekontrolsteder for de pågældende medlemsstater i bilag I til nævnte beslutning.
(4)
På grundlag af resultaterne af FVO-kontrolbesøg i overensstemmelse med beslutning 2009/821/EF og meddelelser fra Frankrig, Irland og Italien bør visse kategorier af dyr og animalske produkter, der kan kontrolleres på en række grænsekontrolsteder, som allerede er godkendt i overensstemmelse med beslutning 2009/821/EF, fjernes fra listen over grænsekontrolsteder for de pågældende medlemsstater i bilag I til nævnte beslutning.
(5)
På grundlag af en meddelelse fra Letland bør listen over grænsekontrolsteder for denne medlemsstat ændres for at tage hensyn til suspensionen af et af dens grænsekontrolsteder.
(6)
På grundlag af meddelelser fra Belgien, Tyskland og Frankrig bør visse grænsekontrolsteder for disse medlemsstater udgå af listen over grænsekontrolsteder i bilag I til beslutning 2009/821/EF.
(7)
På grundlag af en meddelelse fra Italien bør listen over grænsekontrolsteder for denne medlemsstat ændres for at tage hensyn til ændringen af navnet på et af dens grænsekontrolsteder.
(8)
Herudover har Belgien meddelt, at inspektionscentret OCHZ på grænsekontrolstedet i Zeebrugge er lukket, og at et nyt center er åbnet.
(9)
Beslutning 2009/821/EF bør derfor ændres i overensstemmelse hermed.
(10)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag I til beslutning 2009/821/EF ændres som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 27. november 2009.

Labels: 11
10
8
3
6